VI Sitaminstrumentu spēles solistu

un ansambļu konkurss

***Amber Percussion 2023***



NOLIKUMS

**Organizators**

Latvijas sitaminstrumentālistu – pedagogu asociācija, PMAF Mazais bundzinieks, Mārupes mūzikas un mākslas skola, Babītes Mūzikas skola, Ulbrokas mūzikas un mākslas skola, Kultūras centrs “Ulbrokas Pērle”

**Mērķi**

* Attīstīt jauno izpildītāju profesionālo izaugsmi un uzstāšanās prasmi;
* Popularizēt dažādu stilu mūziku sitaminstrumentu spēles repertuārā;
* Attīstīt bungu komplekta spēli sitaminstrumentu spēles programmā;
* Nodrošināt pieredzes apmaiņu jauno izpildītāju vidū un sekmēt savstarpējo kontaktu veidošanu;
* Veicināt daudzpusīgu jauno sitaminstrumentālistu programmas iepazīšanu un izpildīšanu;
* Veicināt daudzveidīgus sitaminstrumentālistu izpausmes veidus;
* Paplašināt pedagogu pedagoģisko pieredzi un zināšanas;
* Sekmēt jauno izpildītāju meistarklašu apmeklēšanu.

**Vieta un laiks**

* Sitaminstrumentu spēles ansambļu konkurss/festivāls notiek Kultūras Centrā “Ulbrokas Pērle” (Institūta iela 3, Ulbroka, Stopiņu pagasts, Ropažu novads, LV-2130) **2023. gada 18.februārī**
* Sitaminstrumentu spēles solistu konkurss bungu komplekta spēlē notiek Mārupes Mūzikas un mākslas skolā (Mazcenu aleja 39, Jaunmārupe, Mārupes pagasts, Mārupes novads, LV-2167) **2023. gada 3.martā**
* Sitaminstrumentu spēles solistu konkurss sitaminstrumentu spēlē notiek Babītes Mūzikas skolā (Jūrmalas iela 14 A, Piņķi, Babītes pagasts, Mārupes novads, LV-2107), **2023.gada 29.aprīlī**

**Konkursa noteikumi**

Konkursā piedalās bērni un jaunieši līdz 18 gadu vecumam ieskaitot. (Ja audzēknis mācās profesionālās ievirzes izglītības iestādē (Mūzikas skola), tad ansambļu un/vai solistu-sitaminstrumentālistu disciplīnā viņš drīkst piedalīties ar nosacījumu, ja nav vecāks par 7. klasi konkrētajā izglītības iestādē.)

Solistu konkursā drīkst piedalīties tikai Mūzikas un mākslas skolu audzēkņi.

Bungu komplekta solistu konkursā un ansambļu konkursā drīkst piedalīties audzēkņi no alternatīvām instrumenta spēles apgūšanas izglītības iestādēm.

Konkurss norisinās trīs disciplīnās:

* **Ansambļi sitaminstrumentu spēlē**
* **Solisti bungu komplekta spēlē**
* **Solisti sitaminstrumentu spēlē**

Dalībnieks drīkst piedalīties visās trīs konkursa disciplīnās.

Paralēli konkursam notiek meistarklases, kurās var piedalīties gan konkursa dalībnieki, gan tie, kas konkursā nepiedalās. Meistarklašu apmeklējumam vecuma ierobežojuma nav.

**KONKURSS SOLISTIEM**

**BUNGU KOMPLEKTA SPĒLĒ**

**Konkursa grupas**

Konkursā ir trīs grupas, dalību grupā nosaka pats dalībnieks, ņemot vērā obligāto skaņdarbu prasības, hronometrāžu un dalībnieka spējas.

* A grupa (iesācēju līmenis) – hronometrāžā līdz 9 minūtēm.
* B grupa (vidējais līmenis) – hronometrāža līdz 12 minūtēm.
* C grupa (augstākais līmenis) – hronometrāža līdz 15 minūtēm.

**Konkursa programma**

Katrā grupā dalībnieks atskaņo trīs skaņdarbus:

* skaņdarbu uz mazās bungas (izvēlas no obligāto skaņdarbu saraksta (Pielikums Nr. 5.));
* solo bungu komplektam – solo dalībnieks izvēlas pēc savām spējām, tas var būt paša veidots, ņemts no nošu materiāliem, vai kāda cita jau esoša solo transkripcija, vai pilnīgi brīva improvizācija;
* *play along* – mīnusu (izvēlas no obligāto mīnusu saraksta (Pielikums Nr. 5.)).

Programmu drīkst spēlēt no notīm.

Visiem konkursa dalībniekiem repertuārs būs jāatskaņo uz organizatoru nodrošinātā bungu komplekta. Par instrumenta komplektāciju interesēties, zvanot konkursa organizatoriem.

*Play along*  - mīnusa atskaņošanai nepieciešamo aparatūru nodrošina konkursa organizators.

**KONKURSS SOLISTIEM**

**SITAMINSTRUMENTU SPĒLĒ**

**Konkursa grupas**

Dalību grupā nosaka pats dalībnieks, ņemot vērā obligāto skaņdarbu prasības, hronometrāžu un dalībnieka spējas, kā arī vecuma ierobežojumus.

* Junioru grupa (līdz 8 gadiem) – hronometrāža līdz 5 minūtēm
* A grupa (līdz 10 gadiem) – hronometrāža līdz 9 minūtēm
* B grupa (līdz 13 gadiem) – hronometrāža līdz 12 minūtēm
* C grupa (līdz 18 gadiem) – hronometrāža līdz 16 minūtēm

**Konkursa programma**

Junioru grupa spēlē paša izvēlētu skaņdarbu uz marimbas/ksilofona un paša izvēlētu skaņdarbu uz mazās bundziņas ar vai bez pavadījuma, vai skaņdarbu uz multiperkusijām (dalībniekam ir aizliegts Junioru grupā atskaņot izvēles skaņdarbu no kādas citas grupas obligātā repertuāra).

A un B grupas dalībnieki spēlē trīs skaņdarbus:

* uz marimbas/ksilofona (skaņdarbs jāatskaņo no galvas un ir jāizvēlas no obligāto skaņdarbu saraksta (Pielikums Nr. 5.));
* uz mazās bungas (var spēlēt no notīm un ir jāizvēlas no obligāto skaņdarbu saraksta (Pielikums Nr. 5.));
* uz multiperkusijām (var spēlēt no notīm, skaņdarbu izvēlas pats).

C grupas dalībnieki spēlē četrus skaņdarbus:

* uz marimbas/ksilofona (skaņdarbs jāatskaņo no galvas un ir jāizvēlas no obligāto skaņdarbu saraksta (Pielikums Nr. 5.));
* uz mazās bungas (var spēlēt no notīm un ir jāizvēlas no obligāto skaņdarbu saraksta (Pielikums Nr. 5.));
* uz multiperkusijām (var spēlēt no notīm, skaņdarbu izvēlas pats);
* uz marimbas ar 4 vālītēm (skaņdarbs jāatskaņo no galvas, skaņdarbu izvēlas pats).

**KONKURSS / FESTIVĀLS ANSAMBĻIEM SITAMINSTRUMENTU SPĒLĒ**

**Konkursa noteikumi**

Ansamblī drīkst būt tikai sitaminstrumenti (izņemot gadījumus, kad ansamblim ir klavieru pavadījums).

Pedagogs ansambļa sastāvā nedrīkst piedalīties (izņemot gadījumus, kad pedagogs ir koncertmeistars).

Konkursā drīkst piedalīties ansambļi, kuru sastāvs nepārsniedz 10 cilvēkus.

**Konkursa programma**

Konkursā jāatskaņo vismaz divi dažāda rakstura skaņdarbi. Kopējā hronometrāža bez instrumentu likšanas (tikai mūzika) nedrīkst pārsniegt 10 minūtes vienam ansamblim.

Skaņdarbus drīkst atskaņot no notīm.

**Vērtēšana un apbalvošana**

Konkursu vērtē starptautiska, organizatoru apstiprināta žūrija trīs cilvēku sastāvā. Žūrijas sastāvs tiek paziņots konkursa dienā. Dalībnieku uzstāšanās tiek vērtēta 30 punktu sistēmā. Žūrijas lēmums ir galīgs un nav apstrīdams. Par hronometrāžas pārsniegšanu vai par citu būtisku nolikumā norādīto noteikumu pārkāpšanu dalībnieks var tikt diskvalificēts.

Konkursā tiek piešķirti I, II un III pakāpes diplomi. Konkursā var tikt piešķirtas arī citas balvas.

Apbalvošana notiek pēc konkursa noslēguma koncerta katras dienas noslēgumā.

Balvas, diplomi un pateicības raksti tiek pasniegti tikai oficiālajā konkursa dienas noslēguma pasākumā. Laureāta neierašanās gadījumā uz apbalvošanas ceremoniju balvas var netikt piešķirtas.

**Ārkārtas stāvokļa gadījumā**

Ja valstī esošās epidemioloģiskās situācijas dēļ konkurss nevarēs notikt klātienē, Sitaminstrumentu spēles solistu un ansambļu konkurss “Amber Percussion 2023” tiks organizēts kā videoierakstu konkurss ar identisku programmu un noteikumiem. Šādā gadījumā dalībniekiem būs konkursa organizatoriem jānosūta video ieraksts ar atskaņoto programmu līdz konkursa dienas plkst. 10:00. Par konkrētu konkursa norisi (klātienē vai attālināti) būs informācija nedēļu pirms katra konkursa paredzētā datuma mājas lapā <https://sitaminstrumentuasociacija.mozello.lv/konkurss/>

Priekšnesuma video attēlu un skaņu ir aizliegts jebkādi tehnoloģiski apstrādāt vai uzlabot, tam ir jābūt filmētam vienā piegājienā (bez kupīrām) un ar statisku, nekustīgu kadrējumu visa priekšnesuma laikā.

Attālinātā konkursa gadījumā arī meistarklase un koncerts notiks attālināti paredzētajā konkursa datumā.

**Pieteikšanās konkursam**

Pieteikuma anketas sūtāmas elektroniski uz e pasta adresi sitaminstrumentu.asociacija@gmail.com:

* ansambļu konkursam līdz **2023. gada 15. janvārim,** (pielikums Nr.3)
* solistu - bundzinieku konkursam līdz **2023. gada 5.februārim** (pielikums Nr.1)
* solistu - sitaminstrumentālistu konkursam līdz **2023. gada 26.martam** (pielikums Nr.2)

Dalībnieks piedalās konkursā, ja dalības nauda ir samaksāta ne vēlāk kā 2 nedēļas pirms konkursa norises datuma.

Dalībnieku uzstāšanās secība tiks paziņota pēc visu pieteikumu saņemšanas.

**Tālākizglītības kursi**

Pieteikšanās tālākizglītības kursiem - nosūtot pieteikuma anketu (pielikums Nr.4) elektroniski uz e-pastu sitaminstrumentu.asociacija@gmail.com līdz 2023. gada 1.februārim.

Tālākizglītības kursi ietver dalību konkursā/festivālā, meistarklases un konkursa noslēguma koncerta apmeklējumu. Kursu noslēgumā tiek izsniegts sertifikāts par 10 stundām.

**Dalības maksa**

* Maksa par dalību solistu konkursā – 35 EUR.
* Maksa par dalību anambļu konkursā (no dalībnieka) – 15 EUR. (Ja dalībnieks piedalās vairākos ansambļos, dalības maksa jāmaksā tikai vienu reizi.)
* Maksa par dalību tālākizglītības kursos – 40 EUR. Pedagogam, kurš ir Latvijas Sitaminstrumentālistu – pedagogu asociācijas biedrs, tālākizglītības kursi **ir bez maksas.** (Konkursa dalībniekiem (audzēkņiem) tālākizglītības kursu apmeklējums ir bez maksas.)

Dalībnieka nepiedalīšanās gadījumā dalības maksa 50% apmērā tiek atgriezta tikai ar oficiālu ārsta zīmi, kas tiek elektroniski nosūtīta konkursa organizatoriem ne vēlāk, kā nedēļu pēc konkursa norises datuma.

Ceļa un ēdināšanas izdevumus konkursa dalībnieki sedz paši.

**Svarīgi**

Dalībnieks un viņa pedagogs **paši uzstāda un nones** no skatuves savam priekšnesumam nepieciešamos instrumentus un inventāru. **Lai nekavētu konkursa gaitu, instrumentu uzstādīšanai un nonešanai jānotiek ātri un operatīvi** (Ieteikums pedagogiem padomāt par papildus cilvēku iesaisti instrumentu un inventāra pārvietošanā konkursa laikā).

Konkursa dalībnieks uzstājas koncerta tērpā, ievērojot visas skatuves ētikas normas.

Uzstāšanās laikā ir aizliegts izmantot ausu monitoru sistēmas, metronomu vai citas viedierīces.

Uzstāšanās laikā ir aizliegts izmantot fonogrammu (izņemot solistu-bundzinieku konkursa disciplīnā, atskaņojot mīnusu).

Konkursa organizatori paļaujas uz pasniedzēju spēju objektīvi izvērtēt dalībnieka spējas un atbilstību konkrētajai grupai, tādējādi veicinot godīgu savstarpējo konkurenci.

Par uz vietas esošajiem instrumentiem lūgums sazināties ar konkursa organizatoru.

**Obligātais repertuārs**

Obligātais repertuārs solistu grupām (gan nošu materiāls, gan bungu mīnusi) būs pieejams mājaslapā <https://sitaminstrumentuasociacija.mozello.lv/konkurss/>

**Konkursa gaitas kopsavilkums**

|  |  |  |  |
| --- | --- | --- | --- |
|  | **Ansambļu konkurss** | **Solisti bundzinieki** | **Solisti sitaminstrumentālisti** |
| **Vieta** | Kultūras Centrs “Ulbrokas Pērle” | Mārupes Mūzikas un mākslas skola | Babītes Mūzikas skola |
| **Laiks** | 18.02.2023. | 03.03.2023. | 29.04.2023. |
| **Pieteikšanās termiņš** | **15.01.2023.** | **05.02.2023.** | **26.03.2023.** |
| **Meistarklase** | Rihards Zaļupe | Pēteris Žīle | Heigo Rosin /Igaunija/ |
| **Koncerts** | ‘’Xylem Trio’’(Rihards ZaļupeOskars PetrauskisRaimonds Petrauskis) | ‘’Ivara Arutjunjana Džeza Trio” | Heigo Rosin/Igaunija/ |

**Sīkākai informācijai**

Amber Percussion Info – **28358285**

Pielikums Nr. 1.

**Pieteikums bungu komplekta spēles solistu konkursam**

|  |  |
| --- | --- |
| **Mūzikas skola** |  |
| **Izvēlētā grupa** |  |
| **Dalībnieka vārds, uzvārds** |  |
| **Pedagogs** |  |
| **Pedagoga kontaktinformācija** |  |

Telefona numurs, e pasta adrese

Repertuārs: /nosaukums, autors, hronometrāža/

|  |  |
| --- | --- |
| **Mazā bunga** |  |
| **Bungu komplekts** |  |
| **Mīnuss** |  |

Pielikums Nr. 2.

**Pieteikums sitaminstrumentu spēles solistu konkursam**

|  |  |
| --- | --- |
| **Izglītības iestāde** |  |
| **Izvēlētā grupa** |  |
| **Dalībnieka vārds, uzvārds** |  |
| **Pedagogs** |  |
| **Koncertmeistars** |  |
| **Pedagoga kontaktinformācija**  |  |

Telefona numurs, e pasta adrese

Repertuārs: /nosaukums, autors, hronometrāža/

|  |  |
| --- | --- |
| **Marimba / ksilofons** |  |
| **Multiperkusijas** |  |
| **Mazā bunga** |  |

Pielikums Nr. 3.

**Pieteikums sitaminstrumentu spēles ansambļu konkursam**

|  |  |
| --- | --- |
| **Izglītības iestāde:**  |  |
| **Ansambļa nosaukums:**  |  |
| **Pedagogs:** |  |
| **Koncertmeistars** (ja ir)**:** |  |
| **Pedagoga kontaktinformācija:****-(tel.nr.)****-(e-pasts)** |  |

|  |  |  |  |
| --- | --- | --- | --- |
| **Ansambļa dalībnieki****Vārds Uzvārds** | **Skaņdarbs** | **Autors** | **Hronometrāža** **(kopējā)** |
| 1. 2.3.4.5.6.7.8. 9.10. | 1.  |  |  |
| 2. |  |
| 3. |  |  |

Pielikums Nr. 4.

**Pieteikums tālākizglītības kursiem**

|  |  |
| --- | --- |
| **Vārds Uzvārds** |  |
| **Izglītības iestāde** |  |
| **Tālākizglītības kursu datums** |  |
| **Kontaktinformācija:****-(tel.nr.)****-(e-pasts)** |  |

Pielikums Nr. 5.

**Obligāto skaņdarbu saraksts**

**SOLISTIEM BUNGU KOMPLEKTA SPĒLĒ**

Skaņdarbi mazajai bungai

A grupa

* Jeffrey P. Funell “Kay Dance”
* Anonymous “The Pacific Rim”
* Anonymous “Stick To The Waltz”

B grupa

* Murray Houllif „General Eisenhower”
* Murray Houllif „Wire Transfer”
* Murray Houllif „Wristy Cuffs”

C grupa

* Nate Brown „Roll It Out”
* Nate Brown „Six Ate Seven”
* Nate Brown „ON Target”

Bungu mīnusi

A GRUPA

* Matt Marvuglio “Take Your Time”
* Adele “Rolling in the Deep”
* Malcolm Ball “Raorin’ Thru”

B GRUPA

* David Garibaldi “Color Complex”
* Ali & Aj “Like Whoa”
* David Garibaldi “Soca Rumba”

C GRUPA

* Chick Corea “Spain”
* Dennis Chambers “Pick Hits”
* Dennis Chambers “Blue Matter”

**SOLISTIEM SITAMINSTRUMENTU SPĒLĒ**

Skaņdarbi marimbai/ksilofonam

A GRUPA

* D. Paliev “Dance Of The Ladybug”
* D. Paliev “Horo”

B GRUPA

* D. Paliev “Pastoral and jumpy horo”
* D. Paliev “Jouer”

C GRUPA

* D. Paliev “Scherzo”
* D. Paliev “The Colorful Bird”

Skaņdarbi mazajai bungai

A GRUPA

* D. Paliev “March”
* D. Paliev “Rutcheniza”

B GRUPA

* D. Paliev “Wreckless youth”
* D. Paliev “Daichovo Horo”

C GRUPA

* D. Paliev “Triumph”
* D. Paliev “Joke”